Maarja Mägi
Valga valla asevallavanem

TOETUSTAOTLUS

17. detsember 2024

Austatud Maarja Mägi

Eesti Toidupank alustas tegevust 15 aastat tagasi Tallinnas. Tänaseks on üle Eesti kokku 16 toidupanka, mis kõik tegutsevad selle nimel, et päästa kaubandusest toidukaubad, mis muidu läheks raisku, ja jagada need tasuta abivajajatele. Toiduabi antakse inimestele, kes elavad vaesuses. Koostöös kohalike omavalitsustega jagatakse igal nädalal toiduabi keskmiselt 17 500 inimesele üle Eesti. Toidu kogumisel, sorteerimisel, ladustamisel ja jagamisel osaleb igal nädalal ligikaudu 400 vabatahtlikku. Eelmisel aastal jagasime kokku 4,7 miljonit kgtoitu.

Valgas oleme toiduabi jaganud alates 2012. aastast. Selle aasta aprillis pidime erinevatel põhjustel lõpetama koostöö MTÜ Valga Abikeskusega, kes seni Valga Toidupanka haldas. Sellest ajast alates tegutseb Valga Toidupank otse Sihtasutuse Eesti-Hollandi Heategevusfondi (Eesti Toidupank) alluvuses. Toidupank asub nüüd aadressil Kuperjanovi 105. Uues asukohas tegime vajalikud renoveerimistööd ning ostsime uued riiulid ja külmruumi. See võimaldab Valga Toidupangal tegutseda tõhusamalt ning jagada rohkem ja kvaliteetsemat toitu.

Selle aasta esimese kümne kuuga jagas Valga Toidupank välja 171 127 kg toitu. Samal perioodil sai Valgamaal toiduabi keskmiselt 245 abivajajat nädalas läbi STAR elektroonse töökeskkonna. Nendest abivajajatest 52% pärines Valga vallast. Lisaks jagas Valga Toidupank toitu keskmiselt 463 inimesele nädalas koostöös erinevate heategevusorganisatsioonidega.

Järgmise aasta Valga Toidupanga eelarve on 55 080 eurot. Kas oleksite nõus toetama meie üüri kulusid summas 7 680 eurot? Palun tutvuge lisatud eelarvega.

Lugupidamisega

Piet Boerefijn

Eesti Toidupank / SA Eesti-Hollandi Heategevusfond

piet@toidupank.ee

tel: 50 29 788